2017. május 8.

Sajtóközlemény

Ilyen a HB Reavis új arculata: dinamikus, emberközpontú és szerethető

**A HB Reavis nemzetközi ingatlanfejlesztő csoport bemutatta megújult, a vállalat jelenlegi stratégiájához és filozófiájához illeszkedő arculatát. A stratégia olyan emberközpontú terek létrehozására fókuszál, amelyek növelik a produktivitást, a „jóllétet”, és javítják az ott dolgozók és a környezetükben élő közösségek közérzetét.**

A kis pozsonyi ingatlanfejlesztő cégként indult vállalat mára Európa egyik legnagyobb fejlesztőjévé vált: tevékenységét az Egyesült Királyságban, Közép-Kelet-Európában és Törökországban folytatja, portfóliójában jelenleg 21 folyamatban lévő projekt szerepel. Az elmúlt években lezajlott jelentős növekedés hatására a HB Reavis a márka megújítása mellett döntött, amely tükrözi a vállalat jövőképét és küldetését.

Az új vállalati arculatot a HB Reavis egy londoni központú kreatívügynökséggel, a Sectorlighttal szoros együttműködésben tervezte. A cél az volt, hogy a márka dinamikusabbá, barátságosabbá, érzelemtelibbé váljon, és megszólítsa mind a meglévő, mind pedig az új célcsoportot digitális, közösségi, nyomtatott és egyéb csatornákon egyaránt.

A logó vizuális könnyedsége érzékelteti, hogy a HB Reavis emberközpontú és megközelíthető az ingatlanfejlesztései és a partnereivel való együttműködés során. A színátmenetek, vibrálóan meleg színek a HB Reavis alkotás iránti szenvedélyét jelenítik meg, amely a munkára és kikapcsolódásra egyaránt alkalmas új terek létrehozását inspirálja. A két folyékonynak látszó forma és szín kombinációja tükrözi a HB Reavisra jellemző vállalkozói szellemet és azt, hogy az itt dolgozók mennyire izgalmasnak találják a munkájukat.

**Pavel Trenka, a HB Reavis csoport vezérigazgatója** így fogalmazott: „Büszkén mutatjuk be megújult brandünket, amely tökéletesen illeszkedik a modern munkahelyi megoldásokat létrehozó, az ipari szabványoktól eltérni kívánó stratégiánkba. Ügyfeleink és partnereink visszajelzései alapján úgy éreztük, jobban ki kell fejeznünk, hogy kik vagyunk valójában, és milyen értékeket képviselünk. Sok olyan értékünk van, amelyeket szeretnénk közvetíteni, de ezek közül az emberközpontúságot, a szenvedélyességet és az innovativitást éreztük a legfontosabbaknak. Köszönöm a Sectorlight csapatának, hogy ezt tökéletesen meg tudták ragadni az általuk választott meleg színekkel, organikus formákkal és a logónk átalakításával. Reméljük, az új brand, amely egyértelműen az aktuális törekvéseinkre épül, segít majd a közönségüknek megérteni a víziónkat, és még inkább megerősíti üzleti kapcsolatainkat.

**Peter Terpak, a HB Reavis csoport marketing- és kommunikációs igazgatója** elmondta: „Merész megközelítést alkalmaztunk megújult brandünkkel, amely az iparági sztenderdekhez képest sokkal inkább a B2C közönség felé fordul. Szeretnénk ugyanis azokra az emberekre összpontosítani, akik az általunk létrehozott épületeket és tereket használják, vagy a vállalatunknál dolgoznak. Nem csak az volt a célunk, hogy egy új, dinamikus vizuális arculatot hozzunk létre. Arra is szerettük volna felhasználni ezt a lehetőséget, hogy átfogó megközelítéssel a HB Reavis márkaszemélyiségének minden vonását megjelenítsük a belső kommunikációban, a külső partnerekkel, ügyfelekkel és az egész iparággal való együttműködésünk során”.

**Nick Cannons, a Sectorlight kreatívigazgatója** hozzátette: „Az első, amire felfigyeltünk a HB Reavis esetében, hogy mennyire másként viszonyulnak a dolgokhoz: nemcsak abban a munkában, amit fejlesztőként végeznek, hanem abban is, ahogy csapatként együtt dolgoznak. Igazi közösségi szellem van jelen a vállalatnál, és elhivatottak abban, hogy jobbá tegyék a dolgokat. Számunkra ez volt a kiindulópont, amiből elkezdtük felépíteni a brand útját. El akartuk kerülni a piaci zsargont és egy érzelemtelibb, emberibb vizuális megjelenést és hangnemet szerettünk volna kialakítani, aminek köszönhetően a HB Reavis közvetlenebb benyomást kelt, és szélesebb közönséget szólít meg. A HB Reavis munkatársai szenvedélyesek, feszegetik a hagyományos iparági normákat, és mi ezt akartuk vizuálisan kifejezni a játékos formákkal és vibráló színekkel. Az eredmény egy erős, dinamikus nyelvezet lett, ami számos csatornán képes hatni.”

Az arculatváltással egy időben a HB Reavis számos új kezdeményezése és projektje van folyamatban:

* Több kiemelkedő fejlesztés, köztük Varsóban az 53 emeletes, vegyes funkciójú Varso Place torony, amely Európa egyik legmagasabb épülete lesz, a pozsonyi Stanica Nivy bevásárlóközpont és buszpályaudvar, az Agora Budapest városközpont, valamint újonnan vásárolt fejlesztési területek Londonban.
* A WELL minősítés megszerzése a kelet-közép-európai irodafejlesztések számára egy komoly célkitűzés, a HB Reavis az első kereskedelmi ingatlanfejlesztők között van a régióban, akik erre törekszenek.
* A vállalat Origameo üzletága, amely innovatív megoldásokkal segíti az ügyfeleket a megfelelő, modern környezetbe való átköltözés során.
* A HB Reavis saját, HubHub névre hallgató nagyszabású közösségiiroda-platformja, amely jelenleg Varsóban és Pozsonyban indult el.

**A HB Reavis Csoportról**

A HB Reavis küldetése, hogy ingatlanmegoldásaik révén meghatározó élményekkel gazdagítsák az emberek életét.

Fő fókuszunkban azok az emberek állnak, akik számára fejlesztéseink készülnek: célunk, hogy olyan nagyszabású tereket hozzunk létre, amelyek növelik az ott dolgozók és a környéken lakók produktivitását és jó közérzetét. Integrált pán-európai fejlesztőként épületeink tervezését, építését és kezelését is mi végezzük, emellett befektetéskezelőként is működünk, és co-working-terek létrehozásával és üzemeltetésvel is foglalkozunk. Jelenleg az Egyesült Királyságban, Lengyelországban, Csehországban, Szlovákiában és Magyarországon tevékenykedünk, míg Németországban és Törökországban keressük a fejlesztési lehetőségeket.

A HB Reavis 1993-as megalapítása óta 990 000 négyzetméternyi kereskedelmi területet adtunk át. Portfóliónk több mint 70 százalékát modern irodahelyiségek teszik ki, aminek köszönhetően Európa egyik vezető fejlesztője vagyunk a munkahelyi megoldások terén. Jelenleg több mint 1,2 millió négyzetméternyi fejlesztésünk van tervezési vagy építési fázisban. Büszkék vagyunk, hogy 2,1 milliárd eurós mérlegfőösszegével és több mint 600 szakemberével a HB Reavis egyike Európa piacvezető ingatlanfejlesztőinek.

A fejlesztéseinkre jellemző minőség, fenntarthatóság, és kiemelkedően magas színvonal eredményeként nemzetközi szinten több díjjal is elismerték munkánkat. Az AON Hewitt például a „Lengyelország Legjobb Munkáltatója” címet ítélte oda vállalatunknak, emellett a CEE Quality Awardson a HB Reavis érdemelte ki a „Közép-Kelet Európa Legjobb Fejlesztője 2017” címet, a World Finance Awardson pedig „2016 Legjobb Irodafejlesztője” címet.

Bővebb információért látogasson el a <https://hbreavis.com/hu/> oldalra!